Otkazano spaljivanje Kurana
Lider male hrišćanske crkve na Floridi otkazao plan o spaljivanju Kurana posle razgovora sa američkim sekretarom za odbranu 
Pastor Džons izjavio je u četvrtak da je otkazao planirani protest pošto je postigao sporazum sa muslimanskim liderima u Njujorku da se islamski kulturni centar i džamija ne izgrade, kao što je predvidjeno, u blizini takozvane "nulte tačke", na mestu terorističkih napada na nekadašnje kule Svetskog trgvinskog centra 11. septembra 2001. ", rekao je Džons. Medjutim, u pisanom saopštenju imama Fejsala Abdula Raufa, koji nadgleda projekat o podizanju islamskog kulturnog centra, kaže se da nije bilo nikakvog sporazuma da se centar izgradi na drugoj lokaciji. Američki sekretar za odbranu Robert Gejts pozvao je telefonom pastora Džonsa u četvrtak i zatražio od njega da otkaže svoj plan o spaljivanju Kurana. Kako su saopštili zvaničnici Pentagona, Gejts je rekao Džonsu da bi njegov plan mogao da ugrozi živote američkih vojnika. . Džonsova najava spaljivanja Kurana u znak protesta protiv terorizma naišla je na osudu lidera širom sveta uključujući i predsednika Baraka Obamu. U intervjuu za tv mređu ABC u četvrtak predsednik Obama je rekao da je ono što Džons planira potpuno suprotno američkim vrednostima. Predsednik je dodao da bi spaljivanjje Kurana podstaklo još veće nasilje i terorizam i predstavljalo odlično sredstvo za regrutovanje novih sledbenika al Kaide. Mnoge države su osudile plan o spaljivanju Kurana, uključujjući Pakistan, Indiju, Francusku i Britaniju. Nameravani protest osudili su i Vatikan i generalni sekretar svetske organizacije Ban Ki-mun. Zvaničnici Bele kuće upozorili su da bi spaljivanje Kurana predstavljalo korak nazad za nastojanja administracije da poboljša odnose Sjedinjenih Država sa islamskim svetom. Predsednik Obama je u četvrtak čestitao muslimanima praznik Ramazanski bajram, kojim se završava sveti mesec Ramazan. Predsednik je u svojoj poruci pozvao Amerikance da daju priloge za fond pomoći žrtvama nedavnih poplava u Pakistanu.